 Madaxweynaha Jamhuuriyadda Somaliland, Mudane Muuse Biixi Cabdi waxa uu xusay in lagu gudo-jiro sidii looga gudbi lahaa dhammaanba caqabadaha siyaasadeed iyo kuwa dhaqan ee haweenka Somaliland ku gedaaman, islamarkaana loo baahan yahay sidii loo hirgelin lahaa shuruucdii caqabadahaas lagaga gudbi lahaa, waxana isaga oo arrimahaas ka hadlaya uu yidhi, Waxaynnu ku jirnaa geeddi-socodkii bulshadeenna waxyaabo badan lagaga beddeli lahaa iyo inay dumarku xuquuqdooda siyaasiga ahi halka la doonayo soo gaadho, waxana aynnu ku heshiinaynaa inaynnu geeddi-socodkaa xoojinno, waxana aynnu geeddi-socodkaas ku xoojinaynaa xagga shuruucda. 